
A robotizáció és munkaerőpiac

A kutatásom a robotizációval foglalkozik.
A pályamunkám megírása során empirikus elemzéseket is végeztem annak fényében, hogy kimutatható-e a robotokat alkalmazó vállalkozások milyen hatással vannak a gazdasági és foglalkoztatási makroökonómiai mutatókra.
A kutatás fő célja a robotizáció munkaerőpiacra gyakorolt hatásának megértése annak, hogy szívesen dolgoznának-e az emberek olyan helyen, ahol robottal együtt kellene működniük, és a magán életükben, mely területeken alkalmaznák a legszívesebben a robot technológiát. Vizsgálom, hogy a különböző társadalmi (kor, végzettségszerinti) csoportok miként gondolkodnak ezen eszközökről. A kutatásom 3 jól elkülöníthető vizsgálati csoportra bomlik: az (1) a vasúti üzem dolgozói, a (2) a KRE ÁJK oktatói, dolgozói és (3) a kari hallgató miként vélekednek és ezen szegmensek között van-e összefüggés. Az egyes alminták saját populációjukra reprezentatívnak tekinthetőek. A kutatási módszerem a primer kutatáson belül kvantitatív kutatás. Amit úgy hajtottam végre, hogy egy általam készített Google kérdőívet osztottam meg a vizsgált kutatási csoportokkal. A kutatás rámutat, hogy a robotizáció miatt esetlegesen kialakuló tömeges munkanélküliségtől való félelem van egy-egy társadalmi csoportban: az egyetemi oktatók és dolgozók körében kisebb (22,2%-os) míg a diákoknál (54,7%-os) és a vasúti üzem dolgozóinál (66,7%-os) lényegesen nagyobb a félelem.
Továbbá kvalitatív technikát is alkalmaztam azaz a vizsgált csoportokból egy-egy személlyel készítettem mélyinterjút, annak érdekében, hogy még jobban feltárjam az adott szegmens munkaerőpiaci gondolkodás módját a robottechnológia fényében.



